text: Fik tæsk efter at have stjålet en flaske sprut
  16 april 2016 kl. 04.54
  Et simpelt tyveri udviklede sig til et voldeligt overfald i Aabenraa i nat.
  Det gik bestemt ikke, som en 42-årig mand havde håbet, da han forsøgte at stjæle en flaske spiritus fra en yngre mand på et værtshus i Aabenraa.
  I stedet for at slippe afsted med tyveriet, blev han på Rådhusgade indhentet af den mand, han netop havde snuppet flasken fra. Den 42-årige blev både slået og sparket, og politiet modtog anmeldelsen klokken 02.52. 
  - Han har fået nogle skrammer og flænger, men har det ellers fint, siger vagtchef Søren Strægaard fra Syd- og Sønderjyllands Politi til TV SYD.
  Politiet leder nu efter gerningsmanden, der beskrives som 25-28 år gammel, 170-180 cm høj, spinkel af bygning og iført en bluse.
  1: 42 årig mand udsat for vold ved  spark, på Rådhusgade i Åbenrå, af dansk mand, 25-28 år, 170-180 cm høj, spinkel af bygning. #politidk
  
  